Í sumar ákvað stjórn Minningarsjóðs Margrétar Björgólfsdóttur að veita Nemendafélagi Grundaskóla styrk vegna þróunarverkefnisins Draumaleit . Verkefnið var samstarfsverkefni fjögurra landa um uppsetningu á alþjóðlegum söngleik sem fjallar um vesturfarana . Síðastliðið vor var íslenska uppfærslan sýnd í Bíóhöllinni á Akranesi við góðar undirtektir . Þá fóru sex fulltrúar frá skólanum í heimsókn til Tyrklands í vor . Nú í haust er fyrirhugað að nemendur frá öllum þátttökuskólunum hittist í Svíþjóð og setji upp sameiginlegan söngleik . Að mati sjóðsstjórnar er þetta skólastarf metnaðarfullt og áhugavert . Fram kemur á vef Grundaskóla að styrkveiting minningarsjóðsins muni koma sér vel því töluverður kostnaður er fólginn í svo umfangsmiklu verkefni .